stanford-oval/wikipedia huggingface dataset:
นิวโรซามะ

Artificial intelligence VTuber
| นิวโรซามะ> ข้อมูลส่วนตัว |
| --- | --- |
อาชีพ:  ทวิตช์ สตรีมเมอร์  ยูทูบเบอร์  เวอร์ชวลยูทูบเบอร์ 
ข้อมูลทวิตช์
 vedal987 
ปีปฏิบัติงาน: ค.ศ. 2022–ปัจจุบัน
ประเภท:  การเล่นเกม  การสนทนา  การร้องเพลง 
เกม:  osu!  Minecraft  Chess  Slay the Spire 
จำนวนผู้ติดตาม: 575,000+

ช่อง:  Neuro-sama Ch. Vedal AI 
ปีปฏิบัติงาน: ค.ศ. 2022–ปัจจุบัน
ประเภท:  การเล่นเกม  การสนทนา  การร้องเพลง 
จำนวนผู้ติดตาม: 333,000+
ข้อมูลเมื่อ: 22 มิถุนายน 2024
 
นิวโรซามะ (อังกฤษ: Neuro-sama) เป็นตัวละครเสมือนจริงในรูปแบบเวอร์ชวลยูทูบเบอร์ ที่ถูกสร้างขึ้นเพื่อเป็นผู้ดำเนินรายการไลฟ์สตรีมบนช่องทวิตช์ชื่อ "vedal987" คำพูดและบุคลิกของเธอถูกสร้างขึ้นโดยระบบปัญญาประดิษฐ์ (AI) ซึ่งใช้แบบจำลองภาษาขนาดใหญ่ ทำให้เธอสามารถพูดคุยกับผู้ชมได้แบบเรียลไทม์ผ่านช่องแชทสด เธอเป็นผลงานสร้างสรรค์ของ เวดาล โปรแกรมเมอร์และนักพัฒนาปัญญาประดิษฐ์ ด้วยความตั้งใจที่จะพัฒนาแนวคิดของเวอร์ชวลยูทูบเบอร์ไปอีกขั้น โดยนำเอาการโต้ตอบระหว่างปัญญาประดิษฐ์ในวิดีโอเกมกับการเล่นเกมมาผสมผสานเข้ากับภาพเคลื่อนไหวของตัวละคร นิวโรซามะ เปิดตัวบน ทวิตช์ เมื่อวันที่ 19 ธันวาคม 2022 หลังจากการพัฒนานานสี่ปี
การพัฒนา

นิวโรซามะ ถูกสร้างขึ้นโดยนักพัฒนาชื่อ vedal987 การตอบสนองของเธอต่อผู้ชมถูกสร้างขึ้นจากแบบจำลองภาษาขนาดใหญ่ ซึ่งโปรแกรมประยุกต์การสังเคราะห์เสียงพูด จะแปลงเป็น "เสียงน่ารัก" ตามที่ Vedal กล่าว โมเดล AI แยกต่างหากควบคุมการกระทำในเกมของเธอเมื่อเธอเล่นวิดีโอเกม ในการสัมภาษณ์กับ Bloomberg เขากล่าวว่า นิวโรซามะ เป็นงานเต็มเวลาของเขา
การสร้าง นิวโรซามะ เวอร์ชันแรกเกิดขึ้นในเดือนพฤษภาคม 2019 เป็นเครือข่ายประสาทที่ออกแบบมาเพื่อสตรีมการเล่นเกมจังหวะ โอสุ! สามปีต่อมา นิวโรซามะ ได้เปิดตัวอีกครั้งบน ทวิตช์ หลังจากห่างหายไปนาน ในวันที่ 19 ธันวาคม 2022 โดยเป็นจักรกลสนทนาที่มีโมเดล Live2D เธอได้รับโมเดลใหม่ในวันที่ 27 พฤษภาคม 2023
ประวัติ

นิวโร สตรีมทุกวันตั้งแต่เดบิวต์ เธอได้รับความนิยมเพิ่มขึ้นอย่างรวดเร็ว จากจำนวนผู้ชมพร้อมกันสูงสุด 516 คนในวันที่ 19 ธันวาคม เป็น 3,393 คนในวันที่ 31 ธันวาคม และเพิ่มขึ้นจากจำนวนผู้ติดตาม ทวิตช์ ที่ 2,825 คนเป็นประมาณ 40,000 คนในช่วงเวลาเดียวกัน เนื้อหาสตรีมมิงเกือบทั้งหมดของเธอในปี 2022 เป็นเนื้อหาเกี่ยวกับจังหวะเกม โอสุ! พร้อมสตรีม ไมน์คราฟต์ หนึ่งครั้ง
เมื่อวันที่ 28 ธันวาคม เธอเอาชนะ โอสุ! แชมป์ mrekk 10-5 ในการแข่งขัน 1ต่อ1
เนื้อหาออนไลน์

เนื้อหาของแชทบอทบน ทวิตช์ ส่วนใหญ่เน้นการเล่นวิดีโอเกม โดยเฉพาะ โอสุ! (2007) ซึ่งเธอเคยเล่นเอาชนะผู้เล่นที่ดีที่สุดในโลก และ ไมน์คราฟต์ (2011) ซึ่งเธอได้รับการยอมรับในความสามารถในการปรับตัวเข้ากับเกมแบบ แซนด์บ็อกซ์ เนื้อหาอื่นๆ ของเธอยังรวมถึงการร้องเพลง เล่นหมากรุกกับผู้ชม แชทกับเวอร์ชวลยูทูบเบอร์ อื่นๆ ระหว่างการทำงานร่วมกัน และการตอบสนองต่อวิดีโอ ยูทูบ ในขณะที่เล่นเกมหรือทำกิจกรรมอื่นๆ AI มักจะโต้ตอบกับผู้ชมโดยตอบคำถามของพวกเขาและขอบคุณสำหรับการบริจาค การตอบสนองที่ขบขันและบางครั้งก็เป็นที่ถกเถียงกันของเธอได้กลายเป็นไวรัล ส่งผลให้ความนิยมเพิ่มขึ้นอย่างรวดเร็ว แฟนคลับของเธอเรียกตัวเองว่า "The Swarm"
ผลงานเพลง > เป็นศิลปินรับเชิญ

| ศิลปินต้นฉบับ | ชื่อ | ปี | อ้างอิง |
| --- | --- | --- | --- |
| KIRA  (feat. GUMI) | "Monster"  (Camila feat. Neuro-sama) | 2023 |  |
| Set It Off  (feat. Hatsune Miku) | "Why Do I"  (Will Stetson feat. Neuro-sama) | 2023 |  |
| Wowaka  (feat. Hatsune Miku) | "Rolling Girl"  (Obikatiekat feat. Evil Neuro-sama) | 2024 |  |
รางวัลและการเสนอชื่อ

| ปี | พิธีมอบรางวัล | หมวดหมู่ | ผลลัพธ์ | อ้างอิง |
| --- | --- | --- | --- | --- |
| 2023 | The Vtuber Awards | Best Tech VTuber | ชนะ |  |
| 2024 | The Streamer Awards | Best Software And Game Development Streamer | เสนอชื่อเข้าชิง |  |
| 2024 | The Streamer Awards | Best VTuber | เสนอชื่อเข้าชิง |  |
นิโคลัส สปากส์

| นิโคลัส สปากส์ |
| --- | --- |
สปากส์ในงานแจกลายเซ็นปี 2006
เกิด: นิโคลัส ชาลส์ สปากส์  (1965-12-31) ธันวาคม 31, 1965 (58 ปี) โอมาฮา สหรัฐอเมริกา
อาชีพ: นักเขียนนวนิยาย
จบจาก: มหาวิทยาลัยนอเตอร์เดม
แนว: นวนิยายจินตนิยม จินตนิยม-ชีวิต
คู่สมรส: แคธี โคต (1989–2015)
บุตร: 5
เว็บไซต์
nicholassparks.com
นิโคลัส ชาลส์ สปากส์ (อังกฤษ: Nicholas Charles Sparks) เกิดเมื่อวันที่ 31 ธันวาคม ค.ศ. 1965 เป็นนักเขียนนวนิยายชาวอเมริกัน มีผลงานขายดีเป็นที่รู้จักกันไปทั่วโลก เขาแต่งนวนิยายที่ได้รับการตีพิมพ์ทั้งหมด 18 เรื่อง โดยที่มีแก่นเรื่องเกี่ยวกับ ความเชื่อของชาวคริสต์ ความรัก โศกนาฏกรรม และโชคชะตา ผลงานของเขาถูกนำไปดัดแปลงเป็นภาพยนตร์ถึง 11 เรื่อง และได้รับการตอบรับที่ดีจากนักวิจารณ์
ประวัติ > ชีวิตช่วงแรก

นิโคลัส สปากส์ เกิดเมื่อวันที่ 31 ธันวาคม ค.ศ. 1965 ในเมืองโอมาฮา เป็นบุตรชายของศาสตราจารย์ แพทริก ไมเคิล สปากส์ และจิล เอมมา มารี สปากส์ แม่บ้านและผู้ช่วยผู้เชี่ยวชาญในการวัดสายตา เขาเป็นลูกคนกลางจากพี่น้องสามคน พี่ชายของเขาคือ ไมเคิล เอิร์ล "คาห์" สปากส์ (1964–ปัจจุบัน) และน้องสาว แดเนียล "แดนา" สปากส์ ซึ่งเสียชีวิตเมื่ออายุ 33 ปี จากโรคเนื้องอกในสมอง สปากส์ได้กล่าวไว้ว่าเธอคือแรงบันดาลใจของตัวละครหลักในนวนิยายเรื่อง ก้าวสู่ฝันวันหัวใจพบรัก (A Walk to Remember)
สปากส์ถูกเลี้ยงดูมาในครอบครัวโรมันคาทอลิก และมีบรรพบุรุษซึ่งเป็นชาวเยอรมัน ชาวเช็ก ชาวอังกฤษ และชาวไอริช เขาและภรรยามีความศรัทธาต่อนิกายคาทอลิก และเลี้ยงดูลูกของพวกเขาตามความเชื่อของชาวคาทอลิก
บิดาของเขาได้รับการเข้าศึกษาในระดับบัณฑิตศึกษาที่มหาวิทยาลัยมินนิโซตาและมหาวิทยาลัยเซาเทิร์นแคลิฟอร์เนีย ทำให้ครอบครัวจึงย้ายไปตามบิดา เมื่อเขาอายุได้ 8 ขวบ เขาอาศัยอยู่ในวอเทอร์ทาวน์, อิงเกิลวู และแกรนด์ไอแลนด์ (รัฐเนแบรสกา) ซึ่งเป็นบ้านเกิดมารดาของเขาในช่วงที่ตากับยายของมารดาแยกทางกัน 1 ปี ในปี ค.ศ. 1974 บิดาของเขาก็กลายเป็นศาสตราจารย์ทางด้านธุรกิจที่มหาวิทยาลัยรัฐแคลิฟอร์เนีย แซคราเมนโต และครอบครัวของเขาตั้งรกรากในแฟร์โอกส์ และอยู่ที่นั่นจนกระทั่งนิโคลัสเข้าเรียนชั้นมัธยมศึกษา เขาสำเร็จการศึกษาในปี 1984 จากโรงเรียนเบลลาวิสตาไฮสกูล จากนั้นเขาศึกษาต่อที่มหาวิทยาลัยนอเตอร์เดม และได้รับทุนการศึกษาอย่างเต็มรูปแบบ เขาจบการศึกษาด้านการเงินธุรกิจเป็นวิชาเอกด้วยเกียรตินิยมในปี 1988 นอกจากนี้เขายังได้พบกับภรรยาในอนาคตของเขา เคธี โคต ที่รัฐนิวแฮมป์เชียร์ ในปีนั้น พวกเขาพบกันในช่วงฤดูใบไม้ผลิและแต่งงานกันในวันที่ 22 กรกฎาคม ค.ศ. 1989 และย้ายไปอยู่ที่เมืองแซคราเมนโตในรัฐแคลิฟอร์เนีย
อาชีพ

ขณะที่เขาอายุได้ 19 ปี สปากส์ได้เริ่มเขียนนวนิยายชิ้นแรก (ซึ่งไม่เคยได้รับการตีพิมพ์) ชื่อว่า The Passing เขากลับไปอยู่บ้านในช่วงวันหยุดพักฤดูร้อนระหว่างปีหนึ่งจะขึ้นปีสองที่นอเตอร์เดม เขาเขียนนวนิยายขึ้นอีกเรื่องหนึ่งในปี ค.ศ. 1989 ชื่อว่า The Royal Murders ซึ่งไม่เคยได้รับการตีพิมพ์เช่นกัน
หลังจบการศึกษา สปากส์ต้องตัดสินใจระหว่างหางานทำกับสำนักพิมพ์ต่าง ๆ หรือเลือกที่จะเข้าโรงเรียนกฎหมาย แต่สุดท้ายเขาก็เลือกที่จะไม่ทำทั้งสองอย่าง 3 ปีต่อมา เขาพยายามทำงานหลายอาชีพ เช่น งานประเมินอสังหาริมทรัพย์ พนักงานเสิร์ฟ งานขายสินค้าทันตกรรมทางโทรศัพท์ และเริ่มธุรกิจการผลิตของตัวเอง
ในปี 1990 สปากส์ได้ร่วมมือกับ บิลลี มิลส์ เขียนเรื่อง Wokini: A Lakota Journey to Happiness and Self-Understanding หนังสือเล่มนี้ได้รับการตีพิมพ์โดยสำนักพิมพ์แรนดอมเฮาส์ และ เฮย์เฮาส์ หนังสือเล่มนี้มียอดขายประมาณ 50,000 เล่ม ในปีแรกหลังจากวางแผง
ในปี 1992 สปากส์ได้เริ่มทำงานเป็นผู้จำหน่ายยา และในปี 1993 เขาได้ย้ายไปที่วอชิงตัน ดี.ซี. และที่นั้นเขาได้เขียนนวนิยายอีกเรื่องหนึ่งขึ้นในช่วงเวลาว่างของเขา ชื่อเรื่อง The Notebook สองปีต่อมา มีตัวแทนที่ชื่อ เทเรซา ปาร์ค จากสำนักพิมพ์วรรณกรรมมาพบเขาเข้าและบอกว่าชื่นชอบนวนิยายเรื่อง The Notebook และเสนอที่จะเป็นตัวแทนให้กับเขา ในเดือนตุลาคม ปี 1995 ปารค์ก็วางเงินค้ำประกันจำนวน 1 ล้านเหรียญให้ก่อนล่วงหน้า สำหรับนวนิยายเรื่องนี้ เพื่อให้สำนักพิมพ์ไทม์ วอร์เนอร์ บุ๊ค กรุ๊ป ตีพิมพ์ นวนิยายเรื่องนี้ได้รับการตีพิมพ์ในเดือนตุลาคม 1996 และติดอับดับหนังสือขายดีของนิวยอร์กไทมส์ในสัปดาห์แรกหลังจากวางแผง
จากการประสบความสำเร็จของนวนิยายเรื่องแรกของเขา เขาจึงย้ายมาอยู่ที่นิวเบิร์น หลังจากการตีพิมพ์หนังสือครั้งแรกประสบความสำเร็จ เขาจึงได้แต่งนวนิยายขายดีซึ่งเป็นที่โด่งดังไปทั่วโลกอีกหลายเล่มและได้รับการดัดแปลงเป็นภาพยนตร์หลายเรื่อง: Message in a Bottle (1999), ก้าวสู่ฝันวันหัวใจพบรัก (A Walk to Remember) (2002), The Notebook (2004), Nights in Rodanthe (2008), รักจากใจจร (Dear John) (2010), บทเพลงรักสายใยนิรันดร์ (The Last Song) (2010), ลิขิตฟ้าชะตารัก (The Lucky One) (2012), Safe Haven (2013), The Best of Me (2014), ระยะทางพิสูจน์รัก (The Longest Ride) (2015) และ ถ้าเลือกได้ คือรักเธอ (2016) อ้างอิงจากเว็บไซต์ของเขา สปากส์ได้ขายบทดัดแปลงภาพยนตร์เรื่อง True Believer และ At First Sight
ผลงานตีพิมพ์

Wokini: A Lakota Journey to Happiness and Self-Understanding (1990)
The Notebook (เดือนตุลาคม ค.ศ. 1996)
Message in a Bottle (เดือนเมษายน ค.ศ. 1998)
A Walk to Remember (เดือนตุลาคม ค.ศ. 1999)
The Rescue (เดือนกันยายน ค.ศ. 2000)
A Bend in the Road (เดือนกันยายน ค.ศ. 2001)
Nights in Rodanthe (เดือนกันยายน ค.ศ. 2002)
The Guardian (เดือนเมษายน ค.ศ. 2003)
The Wedding (เดือนกันยายน ค.ศ. 2003)
Three Weeks with My Brother (เดือนเมษายน ค.ศ. 2004)
True Believer (เดือนเมษายน ค.ศ. 2005)
At First Sight (เดือนตุลาคม ค.ศ. 2005)
รักจากใจจร (เดือนตุลาคม ค.ศ. 2006)
The Choice (เดือนกันยายน ค.ศ. 2007)
The Lucky One (เดือนกันยายน ค.ศ. 2008)
The Last Song (เดือนกันยายน ค.ศ. 2009)
Safe Haven (เดือนกันยายน ค.ศ. 2010)
The Best of Me (เดือนตุลาคม ค.ศ. 2011)
ระยะทางพิสูจน์รัก (เดือนกันยายน ค.ศ. 2013)
See Me (เดือนตุลาคม ค.ศ. 2015)
Two By Two (เดือนตุลาคม ค.ศ. 2016)
ผลงานตีพิมพ์ > ภาพยนตร์ดัดแปลง

| ปี ค> ศ. | ภาพยนตร์ | ผู้กำกับ | RT คะแนน | งบประมาณ | ทั่วโลก |
| --- | --- | --- | --- | --- | --- |
| 1999 | Message in a Bottle | หลุยส์ แมนโดคี | 32% | $80 ล้านดอลลาร์สหรัฐ | $118,880,016 |
| 2002 | ก้าวสู่ฝันวันหัวใจพบรัก | อดัม แชงค์แมน | 27% | $11 ล้านดอลลาร์สหรัฐ | $47,494,916 |
| 2004 | The Notebook | นิค คาสซาเว็ทส์ | 52% | $29 ล้านดอลลาร์สหรัฐ | $115,603,229 |
| 2008 | Nights in Rodanthe | จอร์จ ซี. วูล์ฟ | 30% | ไม่ทราบ | $84,375,061 |
| 2010 | รักจากใจจร | ลาสเซ ฮอลสตรอม | 29% | $25 ล้านดอลลาร์สหรัฐ | $114,977,104 |
| 2010 | บทเพลงรักสายใยนิรันดร์ | จูเลีย แอนน์ โรบินสัน | 20% | $20 ล้านดอลลาร์สหรัฐ | $89,041,656 |
| 2012 | ลิขิตฟ้าชะตารัก | สกอตต์ ฮิกส์ | 20% | $25 ล้านดอลลาร์สหรัฐ | $99,357,138 |
| 2013 | Safe Haven | ลาสซี ฮอลสตรอม | 12% | $28 ล้านดอลลาร์สหรัฐ | $97,594,140 |
| 2014 | The Best of Me | ไมเคิล ฮอฟแมน | 8% | $26 ล้านดอลลาร์สหรัฐ | $35,926,213 |
| 2015 | ระยะทางพิสูจน์รัก | จอร์จ ทิลล์แมน จูเนียร์ | 31% | $34 ล้านดอลลาร์สหรัฐ | $62,944,815 |
| 2016 | ถ้าเลือกได้ คือรักเธอ | รอสส์ แคตซ์ | 12% | $10 ล้านดอลลาร์สหรัฐ | $23,420,878 |
| รวม / เฉลี่ย | รวม / เฉลี่ย | รวม / เฉลี่ย | 24% | $288 ล้านดอลลาร์สหรัฐ | $889,615,166 |
แหล่งข้อมูลอื่น

เว็บไซต์ทางการ
นิโคลัส สปากส์ ที่อินเทอร์เน็ตมูวีเดตาเบส
นีดฟอร์สปีด ซิ่งเต็มสปีดแค้น

| นีดฟอร์สปีด ซิ่งเต็มสปีดแค้น |
| --- | --- |
ใบปิดภาพยนตร์
กำกับ: สกอต วอฟ
บทภาพยนตร์: จอร์จ กาทินส์
เนื้อเรื่อง: จอร์จ กาทินส์ จอห์น กาทินส์
สร้างจาก: นีดฟอร์สปีด โดย อิเล็กทรอนิก อาตส์
อำนวยการสร้าง: จอห์น กาทินส์ แพทริก โอเบียน มาร์ก เซาเรียน
นักแสดงนำ: แอรอน พอล  โดมินิก คูเปอร์ อิโมเจน พูตส์ คิด คัดดี รามอน ราดรีเกวซ รามี แมลิก ไมเคิล คีตัน
กำกับภาพ: เชน เฮิร์ลบัต
ตัดต่อ: พอล รูเบลล์ สกอต วอฟ
ดนตรีประกอบ: นาทาน เฟอร์สต์
บริษัทผู้สร้าง: ดรีมเวิกส์ รีลายเอินซ์เอนเตอร์เทนเมนต์ อิเล็กทรอนิก อาตส์ แบนดิโตบราเธอส์ ทัชสโตนพิกเจอร์ส 
ผู้จัดจำหน่าย: วอลต์ดิสนีย์สตูดิโอส์โมชันพิกเจอส์
วันฉาย: 14 มีนาคม 2014 (สหรัฐอเมริกา) 17 เมษายน 2014 (ไทย)
ความยาว: 130 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 66 ล้านดอลลาร์สหรัฐ
ทำเงิน: 203.3 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
นีดฟอร์สปีด ซิ่งเต็มสปีดแค้น (อังกฤษ: Need for Speed) เป็นภาพยนตร์อเมริกัน 3 มิติในปี ค.ศ. 2014 กำกับโดยสกอต วอฟ เขียนบทโดยจอร์จ และจอห์น กาทินส์ อำนวยการสร้างโดยดรีมเวิร์กสพิกเจอส์ โดยดัดแปลงมาจากวิดีโอเกมซีรีส์ นีดฟอร์สปีด โดยอิเล็กทรอนิก อาตส์ นำแสดงโดย แอรอน พอล, โดมินิก คูเปอร์, อิโมเจน พูตส์, คิด คัดดี, รามอน ราดรีเกวซ, รามี แมลิก และไมเคิล คีตัน ภาพยนตร์เรื่องนี้ได้ออกฉายในประเทศไทยเมื่อวันที่ 17 มีนาคม ค.ศ. 2014 ในระบบ 3 มิติ, ไอแมกซ์ และโรงภาพยนตร์ 2D ทั่วไป
เรื่องย่อ

โทบี มาร์แชลล์ อดีตนักแข่งรถผู้ผันตัวมาเปิดอู่ซ่อมรถกับเพื่อน ๆ ในเมืองเมาท์คิสโกกำลังประสบปัญหาด้านการเงิน ต่อมาดีโน บริวสเตอร์ อดีตคู่แข่งของโทบีมาที่อู่รถแล้วเสนอให้ทีมของโทบีปรับปรุงรถฟอร์ด เชลบี มัสแตงโดยเขาจะยกส่วนแบ่ง 25% ให้ หลังทีมของโทบีปรับปรุงรถเสร็จได้นำขึ้นประมูล โทบีและดีโนพบกับจูเลีย แมดดอน นักซื้อขายรถหายาก จูเลียบอกทั้งสองว่าบิล อินแกรม ผู้ว่าจ้างของเธอยินดีจะซื้อรถคันนี้หากทำความเร็วได้เกิน 230 ไมล์/ชั่วโมงอย่างที่โทบีอ้าง โทบีอาสาจะเป็นคนขับแต่ดีโนสั่งห้าม วันต่อมา โทบีขับรถฟอร์ด มัสแตงได้ถึง 234 ไมล์/ชั่วโมง ทำให้อินแกรมซื้อรถคันนี้ในราคา 2.7 ล้านดอลลาร์สหรัฐ แต่ดีโนไม่พอใจและท้าแข่งรถกับโทบี โดยดีโนจะยกส่วนแบ่งทั้งหมดให้โทบีหากเขาแพ้ ส่วนโทบีจะไม่รับส่วนแบ่งของเขาหากเขาแพ้ ดีโน โทบีและพีต โคลแมน เพื่อนของโทบีตกลงที่จะแข่งรถบนถนนทางหลวงระหว่างรัฐ โดยทั้งหมดใช้รถคอนิกเส็กก์ อาเกียรา อาร์ ก่อนจะถึงเส้นชัย ดีโนจงใจชนท้ายรถของพีตจนรถของพีตเสียหลักพลิกคว่ำและระเบิดทำให้พีตตาย ส่วนดีโนหลบหนี ด้านโทบีถูกจับในข้อหาฆ่าคนตายโดยไม่เจตนา
2 ปีต่อมา โทบีพ้นโทษและตั้งใจจะล้างแค้นให้พีต เขาขอยืมรถฟอร์ด มัสแตงจากอินแกรมเพื่อร่วมการแข่งเดอเลออน ซึ่งเป็นการแข่งรถซูเปอร์คาร์ผิดกฎหมายที่จัดโดยชายลึกลับนามว่าโมนาร์ช อินแกรมให้จูเลียเดินทางไปกับโทบี ทั้งสองต้องไปถึงซานฟรานซิสโกก่อนการแข่งจะเริ่ม 2 วัน โดยระหว่างทางโทบีและจูเลียถูกไล่ตามจากตำรวจและนักแข่งคนอื่น ๆ ที่ต้องการรถ "ลัมโบร์กีนี เซสโต เอเลเมนโต" ที่ดีโนเสนอให้กับใครก็ตามที่ขัดขวางโทบีได้
เมื่อโทบีและจูเลียขับผ่านรัฐยูทาห์ ทั้งสองต้องขับออกนอกเส้นทางเพราะถูกกลุ่มนักแข่งที่ต้องการรถของดีโนไล่ตาม มาเวอริก ลูกทีมคนหนึ่งของโทบีที่ขับเครื่องบินได้ขับเฮลิคอปเตอร์พารถของโทบีและจูเลียไปส่งที่ทะเลสาบแห้งบอนเนวิลล์ ที่ซึ่งลูกทีมคนอื่น ๆ ของโทบีรออยู่ โทบีและจูเลียไปถึงซานฟรานซิสโกทันเวลาแต่รถฟอร์ด มัสแตงของทั้งคู่ถูกชนจนเสียหายและจูเลียได้รับบาดเจ็บสาหัส โทบีไปพบแอนิตา โคลแมน พี่สาวของพีตซึ่งเป็นแฟนเก่าของเขาและคู่หมั้นของดีโน เธอพบว่าดีโนมีส่วนในการตายของน้องชายจึงยอมบอกที่ซ่อนและรหัสผ่านเข้าโกดังเก็บรถของดีโน โทบีและโจ ลูกทีมคนหนึ่งลอบเข้าไปในโกดังและขโมยรถคอนิกเส็กก์ อาเกียรา อาร์ที่ดีโนใช้ขับออกมา
วันต่อมา โทบีนำแหวนหมั้นของแอนิตาไปคืนให้ดีโน หลังรถแข่งคันอื่น ๆ ถูกทำลาย ดีโนพยายามจะชนท้ายรถของโทบีแต่โทบีรู้ทันเลยเหยียบเบรก ทำให้รถของดีโนเสียหลักพลิกคว่ำ ก่อนรถจะระเบิดโทบีพาตัวดีโนออกมา โดยดีโนถูกตำรวจจับ ด้านโทบีขับเข้าเส้นชัยได้สำเร็จโดยมีตำรวจทางหลวงตามมาจับกุม ตำรวจพบว่ารถคอนิกเส็กก์ อาเกียรา อาร์ที่โทบีนำมาขับเป็นของดีโนและมีส่วนในการตายของพีต จึงใช้เป็นหลักฐานในการเอาผิดดีโน ส่วนโทบีถูกจำคุก 6 เดือนข้อหาแข่งรถผิดกฎหมาย หลังพ้นโทษ เขาพบกับจูเลียที่ขับรถฟอร์ด มัสแตง ปี 2015 มารับ ภาพยนตร์จบลงเมื่อทั้งสองไปที่เรือนจำในยูทาห์เพื่อรับตัวมาเวอริกที่ถูกจับฐานขโมยเฮลิคอปเตอร์ของกองทัพมาใช้โดยไม่ได้รับอนุญาต
นักแสดง

อารอน พอล รับบท โทบี มาร์แชลล์ ช่างเครื่องยนต์และอดีตนักแข่งรถ
โดมินิก คูเปอร์ รับบท ดีโน บริวสเตอร์ คู่แข่งคนสำคัญของโทบี
อิโมเจน พูตส์ รับบท จูเลีย แมดดอน นักซื้อขายรถยนต์
คิด คัดดี้ รับบท เบนนี "มาเวอริก" แจ็กสัน ลูกทีมของโทบี
รามี แมลิก รับบท ฟินน์ ลูกทีมของโทบี
รามอน ราดรีเกวซ รับบท โจ เพ็ก ลูกทีมของโทบี
ไมเคิล คีตัน รับบท โมนาร์ช ผู้จัดแข่งรถซูเปอร์คาร์แบบผิดกฎหมาย
แฮร์ริสัน กิลเบิร์ตสัน รับบท พีต โคลแมน น้องชายของแอนิตา เพื่อนของโทบี
ดาโกตา จอห์นสัน รับบท แอนิตา โคลแมน พี่สาวของพีต แฟนเก่าของโทบีและคู่หมั้นของดีโน
แหล่งข้อมูลอื่น

เว็บไซต์ทางการ
Need for Speed ที่อินเทอร์เน็ตมูวีเดตาเบส
Need for Speed ที่สยามโซน
Need for Speed ที่รอตเทนโทเมโทส์
Need for Speed ที่เมทาคริติก
นูแจ๊ส

| นูแจ๊ส |
| --- | --- |
แหล่งกำเนิดทางรูปแบบ: แจ๊สฟังก์   แจ๊สฟิวชัน   ฟรีแจ๊ส   อิเล็กโทร   ดนตรีเฮาส์   เทคโน   แจ๊สแร็ป   ฟรี อิมโปรวิสเสชัน   เอซิด แจ๊ส
แหล่งกำเนิดทางวัฒนธรรม: กลางทศวรรษที่ 90 สหรัฐอเมริกา และ สหราชอาณาจักร และ  ยุโรป
เครื่องบรรเลงสามัญ: เทิร์นเทเบิ้ล,   ดรัมแมชชีน,  แซมเปลอ,  เครื่องสังเคราะห์เสียง,  เปียโนไฟฟ้า,  กีตาร์,  กีตาร์เบส,  กลอง  โปรแกรม คอมพิวเตอร์,  แซกโซโฟน,  ทรัมเป็ต,  ทรอมโบน,  คลาริเน็ต,
หัวข้ออื่น ๆ
Illbient - อินดัสเทรียลฮิปฮอป - ทริปฮอป
นูแจ๊ส (อังกฤษ: Nu jazz) เป็นคำที่เกิดขึ้นในปลายทศวรรษ 1990 ที่หมายถึงประเภทดนตรีที่ผสมผสานองค์ประกอบของเพลงแนวแจ๊สเข้ากับแนวเพลงอื่น เช่น ฟังก์ ดนตรีโซล ดนตรีอิเล็กทรอนิกส์แดนซ์ และคีตปฏิภาณสด ๆ คำว่า นูแจ๊ส อาจเขียนในภาษาอังกฤษว่า nü-jazz หรือ NuJazz ก็ได้ และในบางครั้งอาจเรียกว่า อิเล็กทรอนิกส์แจ๊ส อิเล็กโทร-แจ๊ส อี-แจ๊ส แจ็สโทรนิกา แจ๊สเฮาส์ ฟิวชัน นีโอ-แจ๊ส หรือฟิวเจอร์แจ๊ส
นูเมทัล

| นูเมทัล |
| --- | --- |
แหล่งกำเนิดทางรูปแบบ: เฮฟวีเมทัล อัลเทอร์เนทีฟเมทัล แร็ปเมทัล ฟังก์เมทัล อินดัสเทรียลเมทัล กรูฟเมทัล กรันจ์ ฮาร์ดคอร์พังก์ ฮิปฮอป
แหล่งกำเนิดทางวัฒนธรรม: กลางทศวรรษที่ 1990, สหรัฐอเมริกา
เครื่องบรรเลงสามัญ: เสียงร้อง - การแร็ป - กีตาร์ - เบส -  เทิร์นเทเบิ้ล - กลอง - โปรแกรมคอมพิวเตอร์
แนวประสาน
อีโมแทรพ
| อีโมแทรพ |
| --- | --- |
แหล่งกำเนิดทางรูปแบบ: อีโม นูเมทัล ฮาร์ดคอร์พังก์ ฮิปฮอป
แหล่งกำเนิดทางวัฒนธรรม: กลางทศวรรษที่ 1990, สหรัฐอเมริกา
เครื่องบรรเลงสามัญ: เสียงร้อง - การแร็ป - กีตาร์ - เบส -  เทิร์นเทเบิ้ล - กลอง - โปรแกรมคอมพิวเตอร์ - แซมเพลอร์ - คีย์บอร์ด
นูเมทัล (อังกฤษ: nu metal นิวเมทัล) หรือบางครั้งเรียกว่า nü metal หรือ aggro-metal เป็นแนวเพลงที่เกิดขึ้นในช่วงกลางยุคทศวรรษที่ 1990 เป็นแนวเพลงที่รวมอิทธิพลของ กรันจ์ และ อัลเทอร์เนทีฟเมทัล รวมเข้ากับ ดนตรีฟังก์ ฮิปฮอป ดนตรีอินดัสเทรียล และ เฮฟวี่เมทัล หลายแนวอย่าง แทรชเมทัล และ กรูฟเมทัล
นูเมทัล จะเน้นที่อารมณ์ จังหวะ ผิวสัมผัส มากกว่า เมโลดี้ของเพลง เพลงนิวเมทัลส่วนใหญ่จะใช้จังหวะ ลัดโน้ตของท่อนริฟฟ์ เล่นกับการกีตาร์และกลองที่มีการปรับเสียงให้ต่ำลง ให้ดูหม่นลง และเสียงที่หนาขึ้นมากกว่าเพลงร็อคทั่วไป
นิ้วชี้

| นิ้วชี้ |
| --- | --- |
นิ้วชี้ของมนุษย์ที่ยื่นออกมา
รายละเอียด
หลอดเลือดแดง: radial artery of index finger
ตัวระบุ
TA98: A01.1.00.054
TA2: 152
FMA: 24946
อภิธานศัพท์กายวิภาคศาสตร์[แก้ไขบนวิกิสนเทศ]
ผู้ชายกำลังชี้ไปที่ผู้หญิงคนหนึ่งในระหว่างการโต้แย้งทางการเมือง
นิ้วชี้ (อังกฤษ: index finger; หรือชื่อเรียกอื่น forefinger, pointer finger, trigger finger, digitus secundus, digitus II และ ฯลฯ) เป็นนิ้วมือแรกในการนับจำนวนของมือมนุษย์ ซึ่งมีอยู่ระหว่างนิ้วมือแรกกับนิ้วมือที่สามคือนิ้วหัวแม่มือและนิ้วกลาง ซึ่งเป็นนิ้วมือที่มีความคล่องตัวและมีความละเอียดอ่อนมากที่สุด แต่ไม่ได้เป็นนิ้วที่ยาวที่สุดเนื่องด้วยสั้นกว่านิ้วกลาง โดยที่อาจมีความสั้นหรือยาวกกว่านิ้วนาง เมื่อเทียบกับอัตราส่วนของนิ้วมือ
"index finger" ในภาษาอังกฤษแท้จริงแล้วหมายถึง "นิ้วสำหรับชี้" จากภาษาละตินเช่นเดียวกับคำว่า indicate ซึ่งมีชื่อทางกายวิภาคคือ "นิ้วชี้" หรือ "นิ้วหลักที่สอง"
การใช้

นิ้วชี้ที่ยกขึ้นเพียงนิ้วเดียวในแนวตั้งมักจะใช้เพื่อแสดงจำนวนเท่ากับ 1 หรือเมื่อยกนิ้วขึ้นหรือย้ายนิ้วไปทางด้านข้างก็จะเป็นการแสดงท่าทางเพื่อเตือนสติ เมื่อหยิบจับวัตถุสิ่งของก็มักใช้ร่วมกับนิ้วหัวแม่มือและนิ้วกลาง นอกจากนี้ นิ้วชี้ยังหมายถึงตัวอักษร d ในอักษรมืออเมริกัน ส่วนในกีฬา นิ้วชี้ก็ยังสามารถเป็นตัวแทนแห่งชัยชนะ ในบางรายการแข่งขัน ทีมที่ชนะจะยกนิ้วชี้ของพวกเขา (และมักพูดว่า "วีอาร์นัมเบอร์วัน!") ในการโพสท์ท่าเพื่อถ่ายรูป ส่วนมือที่ทำจากโฟมขนาดใหญ่ยังได้ชูนิ้วชี้เพื่อการนี้ ซึ่งเปรียบเทียบกับสัญลักษณ์แห่งชัยชนะ และสำหรับผู้ใช้คอมพิวเตอร์ส่วนใหญ่ยังใช้นิ้วดังกล่าวเพื่อคลิกเมาส์ เช่นเดียวกับการใช้นิ้วชี้สำหรับมือใหม่ที่ไล่หาตัวอักษรเพื่อทำการพิมพ์ดีด
การใช้ > การชี้

การชี้นิ้วไปยังบุคคลใดบุคคลหนึ่งอาจถือเป็นความหยาบคายในบางสถานที่ โดยวิธีที่จะทำให้ดูสุภาพมากขึ้นจะทำการผายมือไปยังทิศทางนั้นแทนในลักษณะที่คล้ายกับถือจานเสียง
ดูเพิ่ม

กล้ามเนื้อเอกซ์เทนเซอร์ คาร์ไพ อัลนาริส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Index finger
index+finger จากเว็บไซต์  eMedicine Dictionary
นิโคลัส กาลิตซีน

| นิโคลัส กาลิตซีน |
| --- | --- |
กาลิตซีนใน ค.ศ. 2021
เกิด: นิโคลัส ดิมิทรี คอนสแตนติน กาลิตซีน  (1994-09-29) 29 กันยายน ค.ศ. 1994 (30 ปี) ลอนดอน, อังกฤษ
อาชีพ: นักแสดง
ปีปฏิบัติงาน: 2014–ปัจจุบัน
นิโคลัส ดิมิทรี คอนสแตนติน กาลิตซีน (อังกฤษ: Nicholas Dimitri Constantine Galitzine; เกิด 29 กันยายน ค.ศ. 1994) เป็นนักแสดงและนักร้องชาวกรีก-อังกฤษ กาลิตซีนเริ่มต้นอาชีพนักแสดงด้วยบทบาทเล็ก ๆ ในเรื่อง เลเจนด์ส ในปี ค.ศ. 2015 เขาได้แสดงในภาพยนตร์เรื่อง ไฮท์สตรัง  (2016), แฮนด์ซัมเดวิล (2016), เพอร์เพิลฮาร์ทส (2022) และ รักของผมกับเจ้าชาย (2023)
ครอบครัวและชีวิตวัยเด็ก

Nicholas Dimitri Constantine Galitzine (ชื่อตามตระกูลรัสเซียดั้งเดิมอย่างไม่เป็นทางการ : His Serene Highness Prince Nicholas Dimitri Constantine Galitzine) เกิดเมื่อวันที่ 29 กันยายน ค.ศ. 1994 เมืองแฮมเมอร์สมิธ, ลอนดอน, สหราชอาณาจักร
เขาถูกอ้างว่าเป็นทายาทของตระกูลเจ้ารัสเซีย House of Golitsyn (อังกฤษ: Galitzine) พ่อและปู่มีฐานะเป็นเจ้าชายแห่ง Golitsyn/Galitzine Golitsyn เป็นหนึ่งในราชวงศ์เจ้าผู้สูงศักดิ์และเก่าแก่ที่โดดเด่นของซาร์แห่งรัสเซียและจักรวรรดิรัสเซีย ซึ่งส่วนใหญ่ถูกประหารชีวิตหรือถูกเนรเทศระหว่างการปฏิวัติรัสเซีย ต้นตระกูลสืบเชื้อสายมาจากเจ้าชายเจอร์กิสแห่งลิทัวเนีย, House of Gediminid/Gediminas โดย Golitsyn เป็นหนึ่งในสาขาย่อยของ House of Gediminid เขายังเป็นผู้สืบเชื้อสายมาจากพระเจ้าอีวานที่ 3 แห่งรัสเซีย และพระมเหสีคนที่สองของเขา โซเฟีย ปาลาโอโลจินา หลานสาวของจักรพรรดิไบแซนไทน์คนสุดท้ายพระเจ้าคอนสแตนตินที่11 ปาลาโอโลกอส
เพิ่มเติม : รัสเซียมีการแบ่งชื่อตำแหน่งที่ซับซ้อน รวมถึงตระกูลขุนนางรัสเซียมีหลายประเภท Golitsyn เป็น Princely Family สืบเชื้อสายจากตระกูลโบราณ เป็นสมาชิกตำแหน่งสูงสุดของขุนนางศักดินา มีตำแหน่งเป็นเจ้าชาย
บิดา Geoffrey Leo Alexander Galitzine ประกอบอาขีพผู้ประกอบการและอดีตนักการเงินในลอนดอน เขามีความสนใจทางธุรกิจรีไซเคิลแก้ว มารดา Lora (née Papayanni) เป็นคนกรีซ ประกอบอาชีพนักการเงินเช่นกัน พี่สาว Lexi Galitzine, เป็นนักวาดภาพประกอบและสไตลิสต์ภายใน เขาเป็นนักเรียนที่วิทยาลัยดัลวิช และเป็นส่วนหนึ่งของคณะละครเยาวชนชื่อ เพลแซนส์ อิสลิงตัน ในวัยเด็กนิโคลัสเล่นรักบี้และฟุตบอล อีกทั้งได้เข้าร่วมการแข่งขันกรีฑาระดับเทศมณฑล
อาชีพ

บทบาทครั้งแรกในภาพยนตร์เรื่อง The Beat Beneath My Feet ในปี 2014 โดยแสดงร่วมกับลุค เพอร์รี นอกจากนี้เขายังแสดงเพลงประกอบภาพยนตร์หลายเพลง
ปี 2015 เขาปรากฏตัวในตอนหนึ่งของซีรีส์ทางทีวีเรื่อง Legends เขาได้รับการขนานนามว่าเป็น "Star of Tomorrow" โดย Screen International ในปี 2016 เขาได้แสดงในละครอเมริกัน เรื่อง High Strung ซึ่งเขารับบทเป็นนักไวโอลินหนุ่มที่แสดงในสถานีรถไฟใต้ดิน เขารับบทเป็นนักเรียนเกย์ในละครตลกไอริชเรื่อง Handsome Devil ซึ่งต่อมาได้รับการเสนอชื่อเข้าชิงห้ารางวัลในงานประกาศผลรางวัลภาพยนตร์และโทรทัศน์ไอริชครั้งที่ 15
ปี 2017 เขาได้มีส่วนร่วมในละครลึกลับของนิวซีแลนด์เรื่อง The Changeover ใน The Watcher in the Woods เขาแสดงประกบแอนเจลิกา ฮุสตัน นักแสดงหญิงเจ้าของรางวัลออสการ์ชาวอเมริกัน กาลิทซีนได้รับเลือกให้แสดงบทบาทสำคัญทางทีวีเรื่องแรกของเขาในซีรีส์ดราม่าสยองขวัญของ Netflix เรื่อง Chambers ในปี 2019 เขาเล่นในภาพยนตร์ดราม่าเรื่อง Share
ปี 2020 เขารับบทเป็นทิมมี วัยรุ่นกะเทยใน The Craft: Legacy ซึ่งเป็นภาคต่อของ The Craft ในปี 2021 เขารับบทเป็นเจ้าชายโรเบิร์ตในภาพยนตร์มิวสิคัลเรื่อง ซินเดอเรลล่า โดยปรากฏในเพลงประกอบภาพยนตร์เจ็ดเพลง ซิงเกิลเปิดตัวของเขา "Comfort" เปิดตัวเมื่อวันที่ 24 มิถุนายน 2022 นอกจากนี้เขายังแสดงในภาพยนตร์ของ Netflix เรื่อง Purple Hearts ซึ่งเข้าฉายเมื่อวันที่ 29 กรกฎาคม 2022
ปี 2023 Galitzine แสดงเป็นหนึ่งในนักแสดงนำในภาพยนตร์โรแมนติกคอมเมดี้ LGBT เรื่อง Red, White & Royal Blue ซึ่งสร้างจากนวนิยายปี 2019 ที่มีชื่อเดียวกัน เขารับบทเป็นเจ้าชายเฮนรี่แห่งอังกฤษ ประกบเทย์เลอร์ ซาคาร์ เปเรซ
ผลงานที่รอออกฉาย เขาได้แสดงร่วมกับแอนน์ แฮทธาเวย์ ในภาพยนตร์เรื่อง The Idea of You รับบทเป็นสมาชิกของวงบอยแบนด์ในนิยาย และบทจอร์จ วิลลิเยร์ส ในซีรีส์แนวจิตวิทยาเชิงประวัติศาสตร์เรื่อง Mary & George ประกบจูลีแอนน์ มัวร์
ชีวิตส่วนตัว

นิโคลัสมีงานอดิเรกมากมาย เขาสนใจในการขี่ม้า การขี่วิบาก และการสำรวจ เขายังเป็นนักดนตรีที่สามารถร้องเพลง เล่นกีตาร์ เปียโน และไวโอลิน กาลิทซีน เขาสนใจที่จะร่วมงานกับผู้กำกับอย่างเอ็ดการ์ ไรท์ และคริสโตเฟอร์ โนแลน รวมถึงนักแสดงอย่างเจมส์ แม็คอะวอยและซิลเลียน เมอร์ฟีย์ ในด้านกีฬา เขาชื่นชอบสโมสรฟุตบอลอังกฤษ Arsenal F.C.
ในปี 2023 Galitzine ได้รับการเสนอชื่อให้เป็นแอมบาสเดอร์เสื้อผ้าบุรุษระดับโลกคนแรกของ Fendi ซึ่งเป็นแบรนด์แฟชั่นสุดหรู
ผลงานการแสดง > ภาพยนตร์

| --- | --- |
†: หมายถึง ผลงานที่ยังไม่ได้ออกฉาย
| ปี ค> ศ. | ชื่อเรื่อง | บทบาท | หมายเหตุ |
| --- | --- | --- | --- |
| 2014 | The Beat Beneath My Feet | ทอม |  |
| 2016 | High Strung | จอห์นนี แบล็คเวลล์ |  |
| 2016 | Handsome Devil | คอเนอร์ มาสเตอร์ส |  |
| 2017 | The Changeover | โซเรนเซ่น คาร์ไลล์ |  |
| 2019 | Share | A.J. |  |
| 2020 | The Craft: Legacy | ทิมมี่ |  |
| 2021 | Cinderella | เจ้าชายโรเบิร์ต |  |
| 2022 | Purple Hearts | ลุค มอร์โรว์ |  |
| 2023 | Bottoms | เจฟฟ์ |  |
| 2023 | รักของผมกับเจ้าชาย | เจ้าชายเฮนรี |  |
| TBA | The Idea of You † | เฮย์ส แคมป์เบล | หลังการผลิต |
ผลงานการแสดง > โทรทัศน์

| --- | --- |
†: หมายถึง ผลงานที่ยังไม่ได้ออกฉาย
| ปี ค> ศ. | ชื่อเรื่อง | บทบาท | หมายเหตุ |
| --- | --- | --- | --- |
| 2015 | Legends | Angelo | Episode: "The Legend of Terrence Graves" |
| 2017 | The Watcher in the Woods | Mark Fleming | TV film |
| 2019 | Chambers | Elliott Lefevre | Main role; 10 episodes |
| TBA | Mary & George † | George Villiers | Main role; Post-production |
แหล่งข้อมูลอื่น

นิโคลัส กาลิตซีน ที่อินเทอร์เน็ตมูวีเดตาเบส
Nicholas Galitzine ที่รอตเทนโทเมโทส์
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สหรัฐ  เกาหลี 
ศิลปิน:  มิวสิกเบรนซ์ 
ประชาชน:  Deutsche Synchronkartei 
อื่น ๆ:  IdRef